OpenLLM-France/wikimedia huggingface dataset:
# Pigeon Creek

Pigeon Creek és una concentració de població designada pel cens dels Estats Units a l'estat d'Ohio. Segons el cens del 2000 tenia 945 habitants.

## Demografia

Segons el cens del 2000, Pigeon Creek tenia 945 habitants, 322 habitatges, i 285 famílies. La densitat de població era de 410 habitants per km².
Dels 322 habitatges en un 43,5% hi vivien nens de menys de 18 anys, en un 82,6% hi vivien parelles casades, en un 4,3% dones solteres, i en un 11,2% no eren unitats familiars. En el 9% dels habitatges hi vivien persones soles el 2,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,93 i el nombre mitjà de persones que vivien en cada família era de 3,14.
Per edats la població es repartia de la següent manera: un 29,7% tenia menys de 18 anys, un 4,3% entre 18 i 24, un 21,8% entre 25 i 44, un 36% de 45 a 60 i un 8,1% 65 anys o més.
L'edat mediana era de 42 anys. Per cada 100 dones de 18 o més anys hi havia 98,2 homes.
La renda mediana per habitatge era de 73.750 $ i la renda mediana per família de 80.580 $. Els homes tenien una renda mediana de 51.534 $ mentre que les dones 35.000 $. La renda per capita de la població era de 34.771 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pigeon Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Pigeon Creek». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Ciutadella Imperial de Thăng Long

La Ciutadella Imperial de Thang Long (vietnamita: Hoàng Thành Thang Long) és el complex cultural que comprèn el recinte real que va ser construït durant la Dinastia Lý i posteriorment expandit per les dinasties Trần, Lê i finalment per la Dinastia Nguyễn. Les ruïnes més o menys coincideixen amb la Ciutadella de Hanoi actuals.
Està inscrit a la llista del Patrimoni de la Humanitat de la UNESCO des del 2010.

## Referències

* ↑ Centre, UNESCO World Heritage. «Central Sector of the Imperial Citadel of Thang Long - Hanoi» (en anglès). [Consulta: 17 març 2021].
# Cinosura

Cinosura (en grec antic Κυνόσουρα cua de gos), va ser segons la mitologia grega una nimfa de l'illa de Creta.
Hi ha tradicions que diuen que aquesta nimfa va criar Zeus acabat de néixer, juntament amb la nimfa Hèlice, a l'illa de Creta. Cronos les va perseguir a totes dues i Zeus, per salvar-les, les va transformar en dues constel·lacions, l'Ossa Major i l'Ossa Menor, i Zeus va adoptar la forma de la constel·lació del Dragó.
Cinosura va deixar el seu nom a un lloc de Creta proper a la ciutat d'Histiea.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 105-106. ISBN 9788496061972.
# Cinossema

Cinossema (o Cynossema), (de l'antic grec, «Sepulcre de la gossa»), fou una ciutat del Quersonès Traci, a l'Hel·lespont
Deu el seu nom al fet que, segons la llegenda, va ser allà el lloc de la metamorfosi i mort d'Hecuba, després de la Guerra de Troia.
Va ser l'escenari de la victòria de la flota atenesa, comandada per Trasibul i Tràsil sobre la flota peloponesia (411 aC).

## Referències

* ↑ Diodor de Sicília, Biblioteca histórica xiii.40.6
* ↑ Estrabó, Geografia vii. fr.55.
* ↑ Eurípides, Hecuba 1265-1273.
# Philip Herbert Cowell

Planetes menors descoberts: 1 :
| 4358 Lynn | 5 d'octubre de 1909 |
Philip Herbert Cowell FRS (7 d'agost de 1870, Calcuta – 6 de juny de 1949) va ser un astrònom britànic.
Philip Herbert Cowell va néixer a Calcuta, (Índia) i educat a Eton i Trinity College, Cambridge. Es va convertir en assistent del director a l'Observatori Reial de Greenwich el 1896 i més tard es va convertir en el superintendent de la HM Nautical Almanac Office durant 1910-1930. Va treballar en la mecànica celeste, i les òrbites dels cometes i dels planetes menors en particular. També va estudiar acuradament la discrepància que existia llavors entre la teoria i l'observació de la posició de la Lluna.
Va ser triat membre de la Royal Society al maig de 1906. Va guanyar la Medalla d'Or de la Royal Astronomical Society el 1911.
Va ser el descobridor de l'asteroide 4358 Lynn.
Va morir a Aldeburgh, Suffolk. L'asteroide 1898 Cowell porta el seu nom.

## Referències

* 1 2 Whittaker, E. T. «Philip Herbert Cowell. 1870-1949». Obituary Notices of Fellows of the Royal Society, 6, 18, 1949, pàg. 375–326. DOI: 10.1098/rsbm.1949.0003. JSTOR: 768930.
* ↑ «Obituary Notices : Cowell, Philip Herbert». Monthly Notices of the Royal Astronomical Society, 110, 1950, pàg. 125–128. Bibcode: 1950MNRAS.110R.125..
* ↑ «Notes : Obituaries». The Observatory, 69, 01-08-1949, pàg. 159. Bibcode: 1949Obs....69..159..
* ↑ «General Notes». Publications of the Astronomical Society of the Pacific, 61, 01-10-1949, pàg. 241. Bibcode: 1949PASP...61..241.. DOI: 10.1086/126191.
* ↑ Plantilla:Acad
* ↑ «Library and Archive Catalogue». royal Society. [Consulta: 24 desembre 2010].
# Club de Fútbol Reboceros de La Piedad

El Club de Fútbol Reboceros de La Piedad és un club de futbol mexicà de la ciutat de La Piedad, Michoacán.

## Història

El club va néixer el 1951 com a Club de Fútbol La Piedad, quan el club Petroleros de Salamanca es canvià de ciutat.
L'any 2013 la franquicia fou traslladada de La Piedad a Veracruz esdevenint Tiburones Rojos de Veracruz. No obstant el club continuà existint en categories menors.

## Palmarès

* Ascenso MX:
** Verano 2001, Apertura 2012
* Campeon de Ascenso:
** 2001-02, 2012-13
* Segunda División Profesional:
** 1951-52
* Segunda División "B":
** 1984-85, 1993-94

## Referències

* ↑ «CF Reboceros de La Piedad: Summary». Soccerway. Global Sports Media. [Consulta: 24 abril 2012].
* ↑ Alejos Balderas, Teresa. «La Piedad, puede ser el destino final de Salamanca» (en castellà). El Sol de Salamanca, 08-06-2009. Arxivat de l'original el 4 de març 2016. [Consulta: 27 desembre 2017].
* ↑ Marshall, Tom. «Three teams to move in Liga MX». Goal.com, 21-05-2013.
* ↑ «Reales van a Chiapas y La Piedad a Veracruz», 28-05-2013.

## Enllaços externs

* Web oficial Arxivat 2013-06-03 a Wayback Machine.
# Claude Delmas

Claude Delmas (Ribesaltes, Rosselló, 20 de maig de 1932 - Vingrau, 20 de setembre de 2016) és un escriptor nord-català en llengua francesa. També ha publicat sota el pseudònim de Dieudonné Jourda.

## Biografia

Fill de mestres, va viure l'ocupació nazi i va lluitar a la guerra d'Algèria. Doctor en dret, de 1962 a 1994 ha estat vinculat a Air France, de la que n'ha estat director general d'Air France a Espanya. Ha escrit una dotzena de narracions que han estat publicades per Julliard, Flammarion, P.O.L, El Trabucaire i Mare Nostrum.
També ha estat a l'origen, amb Claude Vauchez, d'un col·lectiu per salvar els vestigis del camp de Ribesaltes, qui inicialment havien de ser derrocats. Els darrers anys de la seva vida ha residit a Vingrau.

## Obra

* Le bain maure, éditions Julliard, 1964.
* Le pont du chemin de fer est un chant triste dans l'air, éditions Flammarion, 1965.
* Les extrêmes climats, Flammarion, 1967.
* Célébration de l'épingle à nourrice, éditions Robert Morel, 1969.
* Le Schooner, Flammarion, 1970.
* Le jeune homme immobile, Flammarion, 1972.
* Grande neige, grand soleil, Flammarion, 1975.
* Yamilée (teatre), Flammarion,1978.
* Des reines sont mortes belles et jeunes, Flammarion, 1978.
* Chronique des guerres occitanes, éditions POL, 1983.
* La lune est l'assassin, Flammarion, 1995.
* Madrid et ses Castilles (assaig), éditions Mare Nostrum, 1997.
* Les Catalans sont des patots (avec des collages de Claude Massé), éditions Trabucaire, 1999.
* L'emmurée de Tolède, éditions Balzac, 2001.
* Histoire de Billy et la mienne, Perpignan, éditions Trabucaire, 2001 (originellement paru sous le pseudonyme de Dieudonné Jourda, Hachette/POL, 1980).
* La vie va vite en août, Mare Nostrum, 2005.
* L'Absolue Sécheresse du cœur, Perpignan, éditions Trabucaire, 2005, Prix Méditerranée Roussillon 2006
* Toromania (avec des collages de Claude Massé), Perpignan, Trabucaire, 2008.
* Pères pales inviolés (poesia), Voix éditions, 2012.
* A jamais ton nom sur ma langue, Trabucaire, 2014.
* Disparition du département des Pyrénées Orientales, éditions Libre d'Arts, Prix O. Coste des Vendanges Littéraires 2016.

## Referències

* 1 2 3 Autorité BnF
* 1 2 Antoine Gasquez «Pyrénées-Orientales : Claude Delmas s'en est allé» (en francès). La Semaine du Roussillon, 21-09-2016. Arxivat de l'original el 22 de setembre 2016 [Consulta: 21 setembre 2016].
* ↑ Disparition de Claude Delmas, per Bernard Revel
# Andalusia (desambiguació)

«Andalusia» té aquests significats:
* Andalusia, regió al sud de la península Ibèrica constituïda com a comunitat autònoma d'Espanya
* Andalusia (Alabama), població dels Estats Units a l'estat d'Alabama
* Andalusia (Illinois), població dels Estats Units a l'estat d'Illinois
# Clara Eleonore Stinnes

Clara Eleonore Stinnes, coneguda com a Clärenore (Mülheim del Ruhr, 21 de gener de 1901 - 7 de setembre de 1990), va ser una pilot de cotxes alemanya, coneguda per ser la primera dona a fer la volta a món en cotxe, el 1927.
Stinnes va néixer a Mülheim, filla de l'industrial i polític alemany Hugo Stinnes. A l'edat de 24 va participar en la seva primera cursa automobilística i el 1927 ja havia guanyat 17 curses i era una de les pilots de cotxe amb més èxit d'Europa. El 25 de maig de 1927 Stinnes va iniciar un viatge al voltant del món, juntament amb el cinematògraf Carl-Axel Söderström, a qui havia conegut només dos dies abans de la sortida, en una vehicle de sèrie Adler Estàndard 6 i amb el suport de dos mecànics i un vehicle de càrrega amb equipament i recanvis. El viatge va ser patrocinat per empreses alemanyes d'automòbils (Adler, Bosch i Aral) amb 100.000 Reichsmark.
Van passar a través dels Balcans via Beirut, Damasc, Bagdad i Teheran a Moscou, on els dos mecànics ja no van continuar. Posteriorment van viatjar fins a Sibèria, van travessar el llac congelat Baikal i el desert del Gobi i van arribar a Pequín. Van viatjar en transbordador al Japó, més tard a Hawaii i Amèrica del Sud. Arribant a Lima van recórrer els Andes i van arribar fins a Buenos Aires, llavors van tornar cap al nord a través d'Amèrica Central. Van arribar fins a Vancouver, Nova York i Washington DC, on Stinnes i Söderström van ser rebuts pel president Herbert Hoover. Van viatjar en transbordador a Le Havre (França) i van arribar amb el seu cotxe a Berlín el 24 de juny de 1929, després d'un viatge de 47.000 km en cotxe.
Després del seu feliç retorn, Carl-Axel Söderström es va divorciar per casar-se amb Stinnes. Varen viure en una finca a Suècia, on van tenir tres fills biològics i diversos fills adoptius. També varen passar algunes temporades l'any a Irmenach. Söderström va morir el 1976, amb 82 anys, mentre Stinnes va sobreviure al seu marit 14 anys més i va morir el 1990.

## Referències

* ↑ «Vor 80 Jahren um die Welt» (en alemany). Welt Online, 03-03-2007.
* ↑ Winter, Michael. Pferdestärken. Die Lebensliebe der Clärenore Stinnes, 2001. ISBN 3-499-23536-6.

## Enllaços externs

* Reportatge a la Revista Time: setembre de 1927: Stinnes Filla
* Reportatge a la Revista Time: Juny 1928: Fraulein i Swede
* Imatges originals del viatge a YouTube
* Carl-Axel Söderström a IMDb
# Anatolio García Villarroya

Anatolio García Villarroya (Villar del Cobo, província de Terol, 3 de juliol de 1945) ha estat un empresari i polític valencià, diputat a les Corts Valencianes en la III Legislatura.

## Biografia

Traslladat al País Valencià de petit, estudià amb els Maristes de Dènia i obtingué el títol de graduat social. El 1966 va fundar Industrias Esgar i ha estat membre de la Federació d'Empresaris del Metall de la Província d'Alacant.
Políticament, ha estat diputat de la diputació d'Alacant en 1979 per la Unió de Centre Democràtic. Després de l'ensulsiada d'aquest partit passà a Alianza Popular amb la qual fou novament diputat provincial i regidor de l'ajuntament de Dènia a les eleccions municipals espanyoles de 1983. Fou elegit diputat a les eleccions a les Corts Valencianes de 1991. Ha estat membre de la Comissió d'Obres Públiques i Transports de les Corts Valencianes.

## Referències

* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.238. ISBN 9788495484802.
* ↑ «Fitxa de les Corts Valencianes». Arxivat de l'original el 2016-03-03. [Consulta: 15 juny 2015].
# Clifford Bourland

Clifford Bourland (Los Angeles, 1 de gener de 1921 - Santa Monica, 1 de febrer de 2018) fou un atleta estatunidenc, especialista en curses de velocitat, que va competir durant la dècada de 1940.
El 1948 va prendre part en els Jocs Olímpics d'Estiu de Londres, on disputà dues proves del programa d'atletisme. Fent equip amb Arthur Harnden, Roy Cochran i Mal Whitfield guanyà la medalla d'or en la cursa dels 4x400 metres relleus, mentre en els 200 metres fou cinquè. En el seu palmarès també destaquen els campionats de l'AAU dels 400 metres i de la NCAA en 440 iardes el 1942 i el 1943.

## Millors marques

* 200 metres. 21.0" (1948)
* 400 metres. 46.1" (1948)

## Referències

* ↑ LA84 Foundation: An Olympian's Oral History - Clifford Bourland Arxivat 2010-05-05 a Wayback Machine.
* ↑ «Cliff Bourland, America's oldest living gold medalist, dies at 97».
* 1 2 «Olympedia – Cliff Bourland». [Consulta: 25 setembre 2022].
* ↑ «Track and Field Statistics». [Consulta: 21 setembre 2022].
# Christianne Legentil

Marie Christianne Legentil (Port Mathurin, 27 de maig de 1992) és una esportista mauriciana que competeix en judo, guanyadora de quatre medalles al Campionat Africà de Judo entre els anys 2009 i 2015.

## Palmarès internacional

Campionat Africà :
| Any | Lloc | Medalla | Categoria |
| 2009 | Port Louis ( Maurici) | 3 | –48 kg |
| 2013 | Maputo ( Moçambic) | 3 | –52 kg |
| 2014 | Port Louis ( Maurici) | 2 | –52 kg |
| 2015 | Libreville ( Gabon) | 2 | –52 kg |

## Referències

* ↑ Christianne Legentil Arxivat 2012-12-16 a Wayback Machine. en Sports-reference.com (SR/Olympic Sports) (anglès)
* ↑ Christianne Legentil en Judoinside.com (anglès)
# Claudi II d'Aumale

Claudi II de Lorena (Joinville, 18 d'agost de 1526 - La Rochelle, 3 de març de 1573) va ser marquès de Mayenne i duc d'Aumale de 1550 a 1573.

## Biografia

Va combatre a l'exèrcit del duc Francesc I de Lorena des de 1544, participant en el setge de Boulogne (1544), en la conquesta de Piemont el 1551 i en els combats del 1552 contra les tropes imperials que intentaven reprendre els Tres Bisbats. Hi fou fet presoner i no va ser alliberat fins al 1555. Va participar amb el seu germà Francesc de Guisa en la conquesta de Calais el 8 de gener de 1558. Gran munter del rei sota Enric II de França, va ser governador de Borgonya.
A la mort del seu germà Francesc de Guisa el 1563, fou considerat com el nou cap del partit catòlic. Va llançar les persecucions judicials contra Coligny per a l'assassinat del seu germà i va assegurar la tutela del seu nebot Enric de Guisa. Va formar part dels principals caps de l'exèrcit reial durant les segona i tercera guerres de religió i va tenir un paper determinant en la massacre de Sant Bartomeu. Va acompanyar el duc d'Anjou al setge de la Rochelle, on va morir.

## Llinatge

Era el tercer fill de Claudi de Lorena, duc de Guisa i d'Antonieta de Borbó-Vendôme. Es va casar l'1 d'agost de 1547 amb Lluïsa de Brézé (1521 - 1577), filla de Lluís de Brézé, comte de Maulevrier, gran senescal de Normandia, i de Diana de Poitiers, el que va segellar l'aliança de la seva casa amb l'amant del rei Enric II de França. Va tenir onze fills:
* Enric (1549 -1559)
* Caterina (1550 -1606), casada el 1569 amb Nicolau de Mercoeur (1524-1577),
* Magdalena Diana (1554 mort jove)
* Carles I (1555 -1631), duc d'Aumale
* Diana (1558 -1586), casada el 1576 amb Francesc de Luxemburg (mort el 1638), duc de Piney
* Antonieta (1560 mort jove)
* Antonieta Lluïsa (1561 -1643), abadessa de Soissons
* Antoni (1562 mort jove)
* Claudi d'Aumale (1564 -1591), abat de Saint-Père a Chartres, dit el cavaller d'Aumale
* Maria (1565 -1627), abadessa de Chelles
* Carles (1566 -1568)

## Referències

* ↑ Levantal, Christophe. Ducs et pairs et duchés-pairies laïques à l'époque moderne : 1519-1790 : dictionnaire prosographique, généalogique, chronologique, topographique et heuristique (en francès). París: Maisonneuve et Larose, 1996, p. 417-418 & 631-633. ISBN 2-7068-1219-2.
* ↑ Poull, Georges. La Maison ducale de Lorraine devenue la Maison impériale et royale d'Autriche, de Hongrie et de Bohême (en francès). Nancy: Presses universitaires de Nancy, 1991, p. 432-434. ISBN 2-86480-517-0.
# Android One

Android One és una línia de dispositius mòbils, que utilitzen una versió del sistema operatiu Android sense modificacions. Es tracta d'un estàndard de maquinari i programari destinat a oferir una experiència d'usuari dissenyada per Google, que gestiona el disseny, desenvolupament, màrqueting i suport d'aquests dispositius al costat de socis locals que s'encarreguen de la fabricació.
Android One es va llançar en 2014 i es va centrar inicialment en dispositius de gamma baixa per als mercats emergents, més tard va evolucionar fins a convertir-se en el principal programa de Google per a dispositius mòbils. Mentre que Android Go cobriria els sectors de gamma baixa.
Els dispositius Android One utilitzen un sistema operatiu Android molt proper a l'anomenat "Android estoc", que és la versió estàndard que Google desenvolupa i que després és utilitzada com a base per altres fabricants. Per tant, la interfície gràfica d'usuari és l'estàndard de Google i no està personalitzat pel fabricant. Les actualitzacions i pegats de seguretat estan controlades per Google, amb l'objectiu de garantir que els dispositius rebin les actualitzacions necessàries regularment.

## Història

Android One va ser llançat per Sundar Pichai, cap de producte i CEO designat de Google. La iniciativa va ser creada pensant en el mercat Indi. La primera generació de dispositius Android One incorporava processadors quad-core MediaTek MT6582 Mobile System-on-Chip (Mobile SoC). Els primers telèfons Android One van ser llançats en Pakistan, Índia, Bangladesh, Nepal, Indonèsia, Filipines, Sri Lanka, Birmània i altres països asiàtics en 2014.
La segona generació d'Android One es va llaçar a Indonèsia amb les marques Mite Impact, Evercoss One X, Nexian journey en febrer del 2015.

## Referències

* 1 2 3 «Amb Android One, Google puts itself firmly back in the OS 'driving seat».
* ↑ «What led to Google Android One launch?». StockNewsDesk, 16-09-2014 [Consulta: 11 juny 2019]. Arxivat 22 de setembre 2014 a Wayback Machine. «Còpia arxivada». Arxivat de l'original el 2014-09-22. [Consulta: 11 juny 2019].
* ↑ «Taking the next step with Android One» (en a). , 05-09-2017 [Consulta: 26 gener 2018].
* ↑ Pérez, Enrique «Android Go Edition: la versió ultralleugera d'Android per a mòbils amb poca memòria RAM ja és oficial» (en és). , 05-12-2017 [Consulta: 26 gener 2018].
* ↑ «Google reveals the first ultra-cheap Android One smartphones».
* ↑ «Android One Was Conceived With Índia in Mind, Says Google 's Sundar Pichai» (en a). [Consulta: 26 febrer 2018].
* ↑ «MediaTek Teams With Google on Android One to Create Affordable Smartphones for Emerging Markets». Arxivat de l'original el 19 setembre 2014.
* ↑ «Google officially launches Android One smartphones in Nepal». Arxivat de l'original el 2014-12-28. [Consulta: 11 juny 2019].
* ↑ «Android One says မင်္ဂလာပါ to Myanmar».
* ↑ «Android One: Google empeny per controlar el sector dels smartphone ».
# Philautus tytthus

Philautus tytthus és una espècie de granota que es troba a Myanmar i, possiblement també, a la Xina.

## Referències

* van Dijk, P.P. & Wogan, G. 2004. Philautus tytthus. Llista Vermella d'Espècies Amenaçades de la UICN 2006. Consulta: 9 de gener de 2008.
# Platja de Ponent (Salou)

La platja de Ponent, antigament anomenada platja de les Dones, o platja de Barenys, és una platja urbana del municipi de Salou (Tarragonès), que limita a llevant amb el Port de Salou i a ponent amb la platja del Cap de Sant Pere, al límit amb el terme municipal de Cambrils (Baix Camp). Està flanquejada pel passeig de Miramar. Hi desemboca el barranc de Barenys. Orientada al sud-sud-est, té una longitud de 1.090 metres i una amplada mitjana de 49 metres, formada per sorra fina, amb un pendent d'entrada a l'aigua suau. Disposa de servei d'auxili i salvament, de policia, de senyalització de l'estat de la mar, dutxes, accés per a persones amb mobilitat reduïda, zona infantil, espais destinats a la pràctica d'esports nàutics, així com oferta d'oci nocturn, amb bars de copes i discoteques.
A partir del juny de 2024, disposa d'una zona delimitada per a gossos, de 1.785 m². També hi ha una zona lliure de fums, on està prohibit fumar, d'11.000 m², que s'estén des del Club Nàutic Salou fins al parc de cal·listènia.
L'Agència Catalana de l'Aigua efectua un control setmanal de la qualitat de l'aigua, durant la temporada de bany, amb el resultat d'excel·lent. Compta amb el segell ISO 14001 que acredita la seva excel·lent salubritat i qualitat ambiental i turística, així com el diploma 'Q de Qualitat Turística' que atorga l'Instituto para la Calidad Turística Española.

## Toponímia

El nom històric de platja de les Dones era degut a que estava destinada a elles quan no es permetien els banys mixtos. El nom de Barenys prové del despoblat Barenys que hi havia a la zona, i al barranc homònim que hi desemboca. El nom actual de platja de Ponent és degut al fet de ser la més meridional del municipi.

## Referències

* 1 2 3 4 «Platja de Ponent». Agència Catalana de Turisme.
* ↑ «Mapa topogràfic de Catalunya». Institut Cartogràfic i Geològic de Catalunya.
* 1 2 «Platja de Ponent». Agència Catalana de l'Aigua.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* 1 2 «Platja de Ponent». Patronat Municipal de Turisme de Salou.
* ↑ «Els gossos podran accedir a una zona de la platja de Ponent de Salou a partir del juny». Reusdigital.cat, 14-05-2024.
* ↑ «Salou estableix una zona lliure de fum a la platja de Ponent». Esquerra Republicana, 17-06-2024.
* ↑ «Salou renova la certificació de qualitat turística "Q" a les platges de Llevant i Ponent». Info Camp de Taragona, 22-05-2021.
* ↑ Insa Montava, Josep. La Costa Daurada arran de mar. Cossetània Edicions, 2006, p.90. ISBN 8497911733.
# Coeficient d'endogàmia

El coeficient d'endogàmia o de consanguinitat d'un individu és la probabilitat que dos al·lels en qualsevol locus de l'individu siguin idèntics per descendència d'avantpassat (s) comú(ns) dels dos progenitors.
El coeficient d'endogàmia o consanguinitat és defineix com la probabilitat que dos al·lels en un locus determinat siguin idèntics per descendència, mentre que el coeficient de relació és la proporció de gens que dos individus tenen en comú com a resultat d'una relació de parentiu directa o col·lateral.

## Referències

* ↑ «Genetic and Quantitative Aspects of Genealogy: The Coefficient of Inbreeding (F) and Its Applications». Genetic-Genealogy.co.UK. Arxivat de l'original el 3 d’abril 2021. [Consulta: 1 December 2018].
* 1 2 «Glossary». Genetic-Genealogy.co.UK. Arxivat de l'original el 25 de gener 2021. [Consulta: 21 December 2018].